Iktatószám: Sz-29-6/2025.
J e g y z ő k ö n y v

Készült: A Német Nemzetiségi Önkormányzat Biatorbágy 2025. április 24-én, a Ritsmann Pál Német Nemzetiségi Iskola (Biatorbágy, Karinthy Frigyes u. 3.) épületében, 15:30 órakor megtartott üléséről.
Jelen vannak:	
Wéber Ferencné		elnök
Rack Ferencné		képviselő
Hajzukné Rack Noémi	képviselő
Zink Olivia		Biatorbágyi Polgármesteri Hivatal Pénzügyi Osztály
Dr. Malik Dean		Biatorbágy Város Önkormányzatának jogi képviselője
Steiner Andrea Maria	Bechtold Sváb Tájház vezetője

Wéber Ferencné: Köszöntötte a megjelenteket. Az elnök megállapította, hogy a Német Nemzetiségi Önkormányzat határozatképes, az ülést megnyitotta és javaslatot tett a jegyzőkönyv hitelesítőjére Rack Ferencné személyében. 
A Német Nemzetiségi Önkormányzat Biatorbágy – 5 igen, azaz egyhangú szavazás mellett (5 fő képviselő volt jelen a szavazáskor), határozathozatal mellőzésével Rack Ferencnét jegyzőkönyv-hitelesítőnek megválasztotta.

Wéber Ferencné: Javaslatot tett a napirendre, a meghívótól eltérően. Javasolta napirendi pontra venni a következőket:
3. A Ritsmann Pál Német Nemzetiségi Általános Iskola és Gimnáziumba a 2025/26-os tanévre beíratott gyermekek száma
4. A Ritsmann Pál Német Nemzetiségi Általános Iskola és Gimnáziumba a 2025/26-os tanévben indítható első osztályok száma
5. A Ritsmann Pál Német Nemzetiségi Általános Iskola és Gimnázium Pedagógus továbbképzési programja a 2025/26-os tanévben
6. A Ritsmann Pál Német Nemzetiségi Általános Iskola és Gimnázium Intézmény birtokbaadása
Zárt ülés
[bookmark: _Hlk197606251]A Bechtold Sváb Tájház vezetői megbízására érkezett pályázatok elbírálása

A Német Nemzetiségi Önkormányzat Biatorbágy – 3 igen, azaz egyhangú szavazás mellett (3 fő képviselő volt jelen a szavazáskor), határozathozatal mellőzésével – a következő napirendek megtárgyalását fogatja el:

Napirend:
1. A Bechtold Sváb Tájház vezetői megbízására érkezett pályázatok elbírálásáról
2. A Német Nemzetiségi Önkormányzat Biatorbágy aktuális pénzügyi helyzetéről
3. A Ritsmann Pál Német Nemzetiségi Általános Iskola és Gimnáziumba a 2025/26-os tanévre beíratott gyermekek száma
4. A Ritsmann Pál Német Nemzetiségi Általános Iskola és Gimnáziumba a 2025/26-os tanévben indítható első osztályok száma
5. A Ritsmann Pál Német Nemzetiségi Általános Iskola és Gimnázium Pedagógus továbbképzési programja a 2025/26-os tanévben
6. A Ritsmann Pál Német Nemzetiségi Általános Iskola és Gimnázium Intézmény birtokbaadása

1. A Bechtold Sváb Tájház vezetői megbízására érkezett pályázatok elbírálásáról
Előadó: elnök

Wéber Ferencné: A Német Nemzetiségi Önkormányzat Biatorbágy által fenntartott tájház vezetői és tárlatvezetői feladatainak ellátására pályázat kiírására került sor. A felhívásra 1 pályázó adta be jelentkezését. A pályázat itt a helyszínen felbontásra került. A pályázatot az intézmény jelenlegi vezetője Steiner Andrea Maria nyújtotta be. Megállapítást nyert, hogy a pályázati anyag hiánytalan, a kiírásnak maradéktalanul megfelel. A döntés meghozatalához a nyílt ülést követően zárt ülés elrendelésére kerül majd sor.

Kérdés, hozzászólás, egyéb javaslat nem volt, a vitát lezárta és az általa ismertetett javaslatot tette fel szavazásra. 
A Német Nemzetiségi Önkormányzat Biatorbágy – 3 igen, azaz egyhangú szavazás mellett (3 fő képviselő volt jelen a szavazáskor) – a következő határozatot hozta:
Német Nemzetiségi Önkormányzat Biatorbágy
42/2025. (IV. 24.) NNÖ határozata

A Bechtold Sváb Tájház vezetői megbízására érkezett pályázatok elbírálásáról

A Német Nemzetiségi Önkormányzat Biatorbágy megállapítja, hogy a Bechtold SvábTájház – Bechtold Heimatmuseum 2025. 05. 01 – 2030. 04. 30. időszakra vonatkozó vezetői feladatainak ellátására kiírt pályázatra 1 db pályázat érkezett, amely a pályázati kiírásban foglaltaknak maradéktalanul megfelel.
A Német Nemzetiségi Önkormányzat Biatorbágy a pályázatot eredményesnek nyilvánítja.

2. A Német Nemzetiségi Önkormányzat aktuális pénzügyi helyzetéről
Előadó: elnök

Wéber Ferencné: Tájékoztatta a nemzetiségi önkormányzat képviselőit, hogy Zink Olivia, a Biatorbágyi Polgármesteri Hivatal Pénzügyi Osztályának munkatársa, a nemzetiségi önkormányzat pénzügyi referense rendszeresen tájékoztatást nyújt a nemzetiségi önkormányzat aktuális pénzügyi helyzetéről. Írásban legutóbb 2025. 04. 24-én adott tájékoztatást, kitérve a Ritsmann iskola közétkeztetéssel kapcsolatos pénzügyeire, valamint a BUILD IT Zrt. által benyújtott számlákra. 

a.) Közétkeztetési számlák kiegyenlítéséről

Wéber Ferencné: A Mi-Csodanap Kft. lejárt, ill. hamarosan lejáró számláinak kiegyenlítésére a nemzetiségi önkormányzatnak jelenleg nem áll rendelkezésére elegendő pénzeszköz. Szükséges a nemzetiségi önkormányzat által a Ritsmann iskola részére átutalt normatíva összegéből, a konyhai dolgozók bérének kifizetése után fennmaradt összeg visszautalása a nemzetiségi önkormányzat bankszámlájára. A Ritsmann iskola gazdasági vezetője által elkészített kimutatás a visszautalható összegről a jelen ülésen átadásra került Zink Olivia referens részére, aki felkérte az intézmény vezetőjét, hogy az összeg mielőbb utalásra kerüljön.
Szavazást rendelt el és javasolta, hogy a határozatban kerüljön megállapításra, hogy szükséges a lejárt számlák kiegyenlítése érdekében az intézményi gyermekétkeztetési normatív támogatás konyhai dolgozók bér- és járulékköltségével csökkentett összege mielőbb kerüljön átutalásra a nemzetiségi önkormányzat részére azzal, hogy amennyiben ez nem nyújt elegendő fedezetet, akkor Biatorbágy Város Önkormányzata felé fordul.
A Német Nemzetiségi Önkormányzat Biatorbágy – 3 igen, azaz egyhangú szavazás mellett (3 fő képviselő volt jelen a szavazáskor) – a következő határozatot hozta:
Német Nemzetiségi Önkormányzat Biatorbágy
43/2025. (IV. 24.) NNÖ határozata

A Német Nemzetiségi Önkormányzat aktuális pénzügyi helyzetéről
Közétkeztetési számlák kiegyenlítéséről

A Német Nemzetiségi Önkormányzat Biatorbágy megtárgyalta és elfogadja az aktuális pénzügyi helyzetéről szóló tájékoztatót és az alábbi megállapításokat teszi:
A Német Nemzetiségi Önkormányzat Biatorbágy a gyermekétkeztetési feladatok zavartalan ellátásának és a lejárt esedékességű szállítói számla mielőbbi kifizetése érdekében szükségesnek tartja, hogy az intézményi gyermekétkeztetési normatív támogatás konyhai dolgozók bér- és járulékköltségével csökkentett összege mielőbb kerüljön átutalásra a nemzetiségi önkormányzat részére. Amennyiben nem nyújt elegendő fedezetet a szolgáltatói számlák kiegyenlítésére, úgy támogatási kérelemmel fordul Biatorbágy Város Önkormányzata felé.

b.) A Ristmann Pál Német Nemzetiségi Általános Iskola és Gimnázium bővítésére irányuló beruházás végszámlájáról és pótmunkájáról

Rack Ferencné: Tájékoztatta a nemzetiségi önkormányzat képviselőit, hogy a Ritsmann Pál Német Nemzetiségi Általános Iskola és Gimnázium bővítésére irányuló beruházás keretében a BUILD IT Zrt. által pótmunkákra benyújtott számla összegére a forrás megszerzése folyamatban van. A Magyar Államkincstárnál számlanyitás szükséges - a BGA Zrt-vel való Támogatói Okirat elkészítéséhez - mely folyamat jelenleg zajlik.

Dr. Malik Dean: Tájékoztatásul elmondta, hogy a pótmunkáról szóló számla befogadására szabad előirányzat hiányában nincs lehetőség, azt vissza kell küldeni a kivitelezőnek. A számla márciusi teljesítési határidővel került kiállításra, mely alapján április 20-ig a fordított ÁFA összegét be kellett volna fizetni a NAV részére. Ennek elmulasztása súlyos következményekkel jár.

Zink Olivia: A pótmunka megrendeléséről, illetve a tartalékkeret felhasználásáról a nemzetiségi önkormányzat képviselő-testülete hoz döntést, melynek feltétele, hogy a pénzügyi fedezet biztosított legyen. A számlát akkor állíthatja ki a kivitelező, ha a szükséges forrás a német nemzetiségi önkormányzat rendelkezésére áll, elkészül a Támogatói Okirat és az összeggel a NNÖ 2025. évi költségvetési főösszege megemelésre kerül. Jelenleg a pótmunka-igényre nem áll rendelkezésre a szükséges szabad forrás. A BUILD IT Zrt. a mai napon benyújtotta végszámláját 64.980.976.- Ft + FAD összegben, mely a német nemzetiségi önkormányzat számláján rendelkezésre álló pályázati támogatás terhére kiegyenlíthető. 

Wéber Ferencné: Szavazásra tette fel a tájékoztatót azzal, hogy kerüljön megállapításra, hogy a számlán rendelkezésre álló összeg fedezetet nyújt a végszámla kiegyenlítésére, valamint, hogy a pótmunka igényre nem áll rendelkezésre előirányzat.
A Német Nemzetiségi Önkormányzat Biatorbágy – 3 igen, azaz egyhangú szavazás mellett (3 fő képviselő volt jelen a szavazáskor) – a következő határozatot hozta:
Német Nemzetiségi Önkormányzat Biatorbágy
44/2025. (IV. 24.) NNÖ határozata

A Német Nemzetiségi Önkormányzat aktuális pénzügyi helyzetéről

A Ristmann Pál Német Nemzetiségi Általános Iskola és Gimnázium bővítésére irányuló beruházás végszámlájáról és pótmunkájáról

A Német Nemzetiségi Önkormányzat Biatorbágy megtárgyalta és elfogadja az aktuális pénzügyi helyzetéről szóló tájékoztatót és az alábbi megállapításokat teszi:

1. A Német Nemzetiségi Önkormányzat számláján rendelkezésre álló, a NEMZ-E-22-0082 sz. pályázatból származó támogatás összege: 89.602.659,- Ft, mely fedezetet nyújt a Build IT Zrt. által 2025.04.15-én kiállított 64.980.976.- Ft összegű végszámla és a kapcsolódó fordított ÁFA kiegyenlítésére.
2. Az iskola bővítésére irányuló beruházás pótmunka-igényére a német nemzetiségi önkormányzat költségvetésében nem áll rendelkezésre szabad előirányzat. Pótmunkára irányuló kötelezettségvállalásra a szükséges forrás megszerzését követően kerülhet sor. 

3. A Ritsmann Pál Német Nemzetiségi Általános Iskola és Gimnáziumba a 2025/26-os tanévre beíratott gyermekek száma
Előadó: elnök

Rack Ferencné: A Ritsmann Pál Német Nemzetiségi Általános Iskola és Gimnáziumba a 2025/26-os tanévre 69 tanköteles korba lépett gyermeket írattak be szüleik. Az intézmény beiskolázási körzetén kívülről érkezők közül 3 gyermeket elutasított. Kérte, illetve javasolta, hogy az egy osztályba felvehető 27 tanuló létszámkeretét – a törvény adta lehetőséggel élve – 20%-kal emeljék meg.

Wéber Ferencné: Szavazásra tette fel a javaslatot.
A Német Nemzetiségi Önkormányzat Biatorbágy – 3 igen, azaz egyhangú szavazás mellett (3 fő képviselő volt jelen a szavazáskor) – a következő határozatot hozta:
Német Nemzetiségi Önkormányzat Biatorbágy
45/2025. (IV. 24.) NNÖ határozata

A Ritsmann Pál Német Nemzetiségi Általános Iskola és Gimnáziumba a 2025/26-os tanévre beíratott gyermekek száma

A Német Nemzetiségi Önkormányzat Biatorbágy, mint fenntartó

1. a Ritsmann Pál Német Nemzetiségi Általános Iskola és Gimnázium első osztályba történt 69 fő tanköteles gyermek 2025/26-os tanévre történő beíratásáról szóló beszámolót elfogadja
2. a Ritsmann Pál Német Nemzetiségi Általános Iskola és Gimnázium 2025/26-os tanévben az egy osztályba felvehető tanóli létszám 20%-kal történő megemelését engedélyezi.

4. A Ritsmann Pál Német Nemzetiségi Általános Iskola és Gimnáziumba a 2025/26-os tanévben indítható első osztályok száma
Előadó: elnök

Rack Ferencné: Kérte a 2025/26-os tanévre 2 első osztály indításához történő hozzájárulást, 33-33 fővel.

Wéber Ferencné: Szavazásra tette fel a javaslatot.

A Német Nemzetiségi Önkormányzat Biatorbágy – 3 igen, azaz egyhangú szavazás mellett (3 fő képviselő volt jelen a szavazáskor) – a következő határozatot hozta:

Német Nemzetiségi Önkormányzat Biatorbágy
46/2025. (IV. 24.) NNÖ határozata

A Ritsmann Pál Német Nemzetiségi Általános Iskola és Gimnáziumba a 2025/26-os tanévben indítható első osztályok száma

A Német Nemzetiségi Önkormányzat Biatorbágy, mint fenntartó a Ritsmann Pál Német Nemzetiségi Általános Iskola és Gimnáziumban, a 2025/26-os tanévben két első osztály indítását engedélyezi.

5. A Ritsmann Pál Német Nemzetiségi Általános Iskola és Gimnázium Pedagógus továbbképzési programja a 2025/26-os tanévben
Előadó: elnök

Rack Ferencné: Elkészült a Pedagógus továbbképzési program a 2025/26-os tanévre vonatkozóan, a pedagógusokkal egyeztetve. A saját kérésükre a programban részt venni kívánó pedagógusokat jelentkeztette az online felületen a választott képzésekre. 

Wéber Ferencné: Javasolta a program elfogadását, melyet szavazásra bocsátott.

A Német Nemzetiségi Önkormányzat Biatorbágy – 3 igen, azaz egyhangú szavazás mellett (3 fő képviselő volt jelen a szavazáskor) – a következő határozatot hozta:

Német Nemzetiségi Önkormányzat Biatorbágy
47/2025. (IV. 24.) NNÖ határozata

A Ritsmann Pál Német Nemzetiségi Általános Iskola és Gimnázium Pedagógus továbbképzési programja a 2025/26-os tanévben

A Német Nemzetiségi Önkormányzat Biatorbágy, mint fenntartó, a Ritsmann Pál Német Nemzetiségi Általános Iskola és Gimnázium 2025/26-os tanévre vonatkozó Pedagógus továbbképzési programját elfogadja.

A Pedagógus továbbképzési programot a határozat melléklete tartalmazza.

A határozat melléklete a jegyzőkönyv mellékletét képezi.

6. A Ritsmann Pál Német Nemzetiségi Általános Iskola és Gimnázium Intézmény birtokbaadása
Előadó: elnök

Rack Ferencné: Tájékoztatásul elmondta, hogy a Ritsmann Pál Német Nemzetiségi Általános Iskola és Gimnázium bővítésére irányuló beruházás keretében az Intézmény birtokbaadása 2025. 04. 24-én megtörtént. A használatbavételi engedély véglegessé vált. A beruházásra 5 év garanciát vállalt a kivitelező. A konténerek bérleti díja több mint 2 millió Ft/hó összeget tett ki. A tavaszi szünetben megtörtént a konténerek elszállítása, így az iskola használói a szünet után birtokba vehetik az új épületrészt.

Wéber Ferencné: Kérdés, hozzászólás, egyéb javaslat nem volt, így a tájékoztatót feltette szavazásra. 
A Német Nemzetiségi Önkormányzat Biatorbágy – 3 igen, azaz egyhangú szavazás mellett (3 fő képviselő volt jelen a szavazáskor) – a következő határozatot hozta:
Német Nemzetiségi Önkormányzat Biatorbágy
48/2025. (IV. 24.) NNÖ határozata

A Ritsmann Pál Német Nemzetiségi Általános Iskola és Gimnázium Intézmény birtokbaadása

A Német Nemzetiségi Önkormányzat Biatorbágy a Ritsmann Pál Német Nemzetiségi Általános iskola és Gimnázium intézmény birtokbaadásáról szóló tájékoztatót elfogadja: a birtokbaadás 2025. 04. 24-én megtörtént, a használatbavételi engedély véglegessé vált.


Wéber Ferencné: Több hozzászólás, észrevétel, javaslat nem lévén megköszönte a munkát, az ülést bezárta és a további napirendi pont megtárgyalására zárt ülést rendelt el.

k.m.f.

